經數:一五九七

經名:攝大乘論釋卷第三

頁數:三三一

上       欄

如彼果生不應道理. 此亦如是不應道理.

復有餘師執彼有體. 謂異論師欲令過去

是實有性. 然過去能詮所詮不可得. 所以者

何. 若法是實有. 云何名過去. 是故從彼異

熟果生不應道理. 熏習無故. 又此眼識者.

謂與貪等俱生眼識. 所有熏習亦不成就

者. 謂彼熏習尙不成就. 何肉從彼後時眼

識. 與貪俱生而當得成. 然此熏習不住貪

中者. 謂眼識熏習在貪欲中不應道理. 何

以故. 由彼貪欲依眼識故. 不堅住故亦不

得住所餘識中者. 謂此熏習不得在於耳

等識中. 何以故. 以彼諸識所依別故. 由所

依別無有決定. 俱生滅義. 謂眼識依眼. 耳

識依耳. 如是乃至意識依於1未那. 所依遠

故. 所餘熏習在所餘處不應道理. 亦復不

得住自體中者. 謂此眼識亦復不得熏習

眼識. 無二眼識俱時起故. 以無二故決定

無有俱生滅義. 由此道理. 是故眼識定不

應爲貪等煩惱及隨煩惱之所熏習. 亦非

眼□眼識所熏

論曰. 復次從無想等上諸地沒來生此間.

爾時煩當及隨煩惱所染初識. 此識生時應

無種子由. 所依止及彼熏習. □已過去現

無體故

釋曰. 所染初識者. 謂來此間最初生識. 此

識生時應無種子者. 謂初生識應無因生.

所依止者謂所依止. 彼熏習者. 煩惱熏習

論曰. 復次對治煩惱識若已生. 一切世間餘

識已滅. 爾時若離阿賴耶識. 所餘煩惱及隨

中     欄

煩惱種子. 在此對治識中不應道理. 此對

治識自性解脫故. 與餘煩惱及隨煩惱. 不俱

生滅故. 復於後時世間識生. 爾時若離阿

賴耶識. 彼諸熏習及所依止. 久已過去. 現無

體故. 應無種子而更得生. 是故若離阿賴

耶識. 煩惱雜染皆不得成

釋曰. 對煩惱識若已生一切世間餘識已

滅者. 謂六識已滅. 所餘煩惱及隨煩惱種子

在此對治識中不應道理者. 謂對治識非

後世間識生起因. 復於後時者. 謂復從此

出世心後. 彼諸熏習者. 謂餘煩惱及隨煩惱

所有熏習. 及所依止者. 謂所依識. 應無種

子而更得生者. 謂若無有阿賴耶識. 彼應

無因而更得生. 此中煩惱卽是雜染. 是故說

名煩惱雜染. 由上道理. 煩惱雜染皆不得

成

論曰. 云何爲業雜染不成. 行爲緣識不相

應故. 此若無者. 取爲緣有亦不相應

釋曰. 爲辯業雜染不得成因緣故. 次問云

何業雜染不成業爲緣識不相應故者. 謂福

非福及不動行生已謝滅. 若不信有阿賴

耶識. 當於何處安立熏習. 如六識身. 不能

任持所有熏習. 於2諸煩惱雜染事中已具

顯示. 此若無者. 謂若無有行爲緣識. 取爲

緣有亦不相應者. 謂亦無有取爲緣有. 此

復何緣. 謂前諸行所習識. 由取力故. 熏

習增長轉成有故. 此中卽業是雜染性. 名業

雜染或依於業而有雜染. 名業雜染. 若不

信有阿賴耶識. 此業雜染亦不得成

下       欄

攝大乘論釋卷第*二

攝大乘論釋卷第3三

世親菩薩造

*三藏法師玄□奉  詔譯

所知依分第二之三

論曰. 云何爲生雜不成. 結相續時不相

應故

釋曰. 若不信有阿賴耶識. 如生雜染亦不

得成. 今當顯示. 結相續時不相應故者. 謂

得自體不相應故

論曰. 若有於此非等引地. 沒已生時. 依中

有位意起. 染汚意識結生相續. 此染汚意識.

於中有中滅. 於母胎中. 識□4羅藍更相和

合. 若卽意識與彼和合. 旣和合已依止此

識. 於母胎中有意識轉. 若爾卽應有二意

識. 於母胎中同時而轉. 又卽與彼和合之

識. 是意識性不應道理. 依染汚故. 時無斷

故. 意識所緣不可得故. 設和合識卽是意

識. 爲此和合意識. 卽是一切種子識爲依止.

此識所生餘意識. 是一切種子識. 若此和合

識是一切種子識. 卽是阿賴耶識. 汝以異名

立爲意識. 若能依止識是一切種子識. 是則

所依因識. 非一切種子識. 能依果識是一切

種子識. 不應道理. 是故成就此和合識. 非

是意識但是異熟是一切種子識

釋曰. 非等引地. 卽是欲界. 沒者死也. 染汚

經數:一五九七

經名:攝大乘論釋卷第三

頁數:三三二

上        欄

意識. 卽是煩惱俱行意識. 結生相續者. 謂攝

受自體. 此染汚意識. 緣生有爲境. 於中有

1中滅. 言和合者. 識與赤白同一安危. 若

和合識卽是意識. 依此復生所餘意識. 是則

一時二意識轉. 謂所依止和合意識. 及能依

止所餘意識. 又和合識是意識性. 不應道

理. 何以故. 依染汚故. 時無斷故. 謂此意識

貪等煩惱所染汚. 意爲所依止. 緣生有境

故. 是染汚卽此爲依. 名依染汚. 於此位中

所依異熟不容染汚. 是無記故. 此和合識常

無間斷. 2任業轉故. 意識所緣不可得故

者. 意識所緣明了可得. 所謂諸法. 此和合識

無有如是明了所緣. 是故此識是意識性.

不應道理

論曰. 復次結生相續已. 若離異熟識. 執受

色根亦不可得. 黃餘諸識各別依故. 不堅

住故. 是諸色根不應離識

釋曰. 結生相續已者. 謂已得自體. 若離異

熟識者. 謂離阿賴耶識. 其餘諸識各別依故.

不堅住故者. 謂餘六識各別處故. 易動轉

故. 且如眼識眼爲別依. 如是其餘耳等諸

識. 耳等色根爲各別依. 由此道理. 如是諸

識但應執受自所依根. 又此諸識易動轉

故. 或時無有. 若離阿賴耶識. 爾時眼等諸

根無能執受. 便應爛壞

論曰. 若離異熟識. 識與名色更互相依. 譬

如蘆束相依而轉. 此亦不成

釋曰. 若離異熟識者. 謂離阿賴耶識如不

得成. 今當顯示. 謂世尊言識緣名色. 名色

中       欄

緣識. 此中識緣名者. 謂六識中非色四蘊.

識緣色者. 謂□邏藍. 若不說有阿賴耶識.

何等名爲名色緣識. 由依名色刹那展轉.

相似相續流轉不絶

論曰. 若離異熟識. 3已生有情識食不成. 何

以故. 以六識中隨取一識. 於三界中已生

有情. 能作食事不可得故

釋曰. 此言顯示識食不成. 如世尊說. 食有

四種. 一者段食. 二者觸食. 三者意思食. 四者

識食. 此中段食者. 是能轉變. 由轉變故饒

益所依. 觸食者是能取境. 由暫能見色等境

界. 便令所依饒益生故. 意思食者. 是能□

望. 由希望故饒益所依. 如遠見水雖渴不

死. 識食者. 是能執受. 由執受故所依久住.

若不爾者應同死屍. 不久爛壞. 是故應許

識亦是食. 能作所依饒益事故. 此中觸食

屬六識身. 意思食者屬□望意. 有何別識

可說爲敬. 又若無心睡眠悶絶. 入滅定等.

六識身滅. 誰復有餘能執受身令不爛壞.

若有棄捨阿賴耶識. 身必爛壞

論曰. 若從此沒. 於等引地正受生時. 由非

等引染汚意識. 結生相續. 此非等申染汚之

心. 彼地所攝. 離異熟識. 餘種子體定不可

得

釋曰. 如是已說非等引地結生相續. 離異

熟識不可得成. 如等引地亦不得成. 今

當顯示. 謂於此處由染汚識當生相續. 於

等引地. 由非等引染汚意識結生相續. 言染

汚者. 彼地煩惱之所染汚. 彼地煩惱者. 謂[&FFFF]#

下       欄

定味等. 此染汚心在不定地. 不定地沒從此

沒已. 卽彼地心云何現前. 旣不現前. 云何當

得結生相續. 由此道理. 定應許有阿賴耶

識. 無始時來. □有彼地此心熏習. 由此熏

習此心現行. 由此心故結生相續

論曰. 復次生無色界. 4若離一切種子異熟

識. 染汚善心應無種子. 染汚善心應無依

持

釋曰. 生無色界者. 謂已解脫. 色染汚善心

者. 謂能愛味及三摩地. 應無種子者. 謂應

無因. 應無依持者. 謂應無依. 復有別義.

謂此二心若無種子從何而生. 若無依持

依何而轉. 阿賴耶識所攝受故. 從自種生

爲所依故. 令此能依相續而轉

論曰. 又卽於彼若出世心正現在前. 餘世間

心皆滅盡故. 爾時便應 離彼趣

釋曰. 卽於彼界若出世心現在前時. 除此

所餘是世間心. 彼世間心爾時皆滅. 如是彼

趣便應永斷. 不由功用自然證得無餘涅

槃. 旣無此理. 不應撥無阿賴耶識

論曰. 若生非想非非想處無所有處. 出世間

心現在前時. 卽應二趣悉皆滅離. 此出世識

不以非想非非想處爲所依趣. 亦不應以

無所有處爲所依趣. 亦非涅槃爲所依趣

釋曰. 若生非想非非想處. 或時起彼無所有

處出世間心令現在前. 由彼處心極明利

故. 又由非想非非想處心闇鈍故. 住於彼

處極明利心起出世心. 令現在前. 此出世

心不應以彼第一第二爲所依趣. 由彼二

經數:一五九七

經名:攝論釋卷第三

頁數:三三三

上        欄

地皆世間故. 又生餘地起餘地心現在前

故. 二所依趣俱不應理. 又卽此心不應涅

槃爲所依趣. 有餘依故. 如是1三種爲所

依趣旣不得成. 若不信有阿賴耶識. 此出

世心何所依趣

論曰. 又將沒時造善造惡. 或下或上所依

漸冷. 若不信有阿賴耶識皆不得成. 是故

若離一切種子異熟識者. 此生雜染亦不

得成

釋曰. 將捨命時造善造惡. 或下或上身分

漸冷. 以造善者必定上昇. 若造惡者必定

下墜. 若不許有阿賴耶識爲能執受. 云何

得有所依漸冷. 阿賴耶識能執受故. 或下或

上如其次第. 隨所捨處身卽有冷

論曰. 云何世間淸淨不成. 謂未離欲纏貪.

未得色纏心者. 卽以欲纏善心. 爲離欲纏

貪故勤修加行. 此欲纏加行心. 與色纏心

不俱生滅故. 非彼所熏. 爲彼種子. 不應

道理. 又色纏心過去多生餘心間隔. 不應

爲2今定心種子. 唯無有故. 是故成就色纏

定心. 一切種子異熟果識. 展轉傳來爲今因

緣. 加行善心爲增上緣. 如是一切離欲地中

如應當知. 如是世間淸淨. 若離一切種子.

異熟識理不得成

釋曰如世間淸淨理不得成. 今當顯示. 謂

爲遠離欲纏貪故. 以欲纏善心修加行

生. 此他言音如理作意. 熏耳識爲. 爲熏意

之所熏習. 不俱生滅故. 今色纏心應無種

子自然而生. 又過去世色纏善心. 多生所間

中       欄

餘識所隔. 唯無有故. 已過去故. 不得爲今

定心種子. 展轉傳來爲今因緣者. 阿賴耶識

持彼種故. 今色纏心從自種生. 加行善心

非無功力. 言功力者. 但增上緣. 非是因

緣. 由彼增上力生此色纏心. 如是遠離色

纏貪等. 如應當知

論曰. 云何出世淸淨不成. 謂世尊說依他言

音. 及內各別如理作意. 由此爲因正見得

生. 此他言音如理作意. 熏耳識. 爲熏意

識. 爲兩俱熏. 若於彼法如理思惟. 爾時耳

識且不得起. 意識亦爲種種散動餘識所

間. 若與如理作意相應生時. 此3聞所熏意

識與彼熏習久滅過去. 定無有體. 云何復

爲種子. 能生後時如理作意相應之心. 又此

如理作意相應. 是世間心. 彼正見相應是出

世心. 曾未有時俱生俱滅. 是故此心非彼

所熏. 旣不被熏. 爲彼種子不應道理. 是

故出世淸淨. 若離一切種子. 異熟果識亦不

得成. 此中4聞熏習. 攝受彼種子不相應

故

釋曰. 如出世間淸淨不成. 今當顯示. 此他

言音如理作意者. 謂與言音相應作意. 意識

亦爲種種散動餘識所間者. 是與正見相

應. 出世間心被間隔義. 若與如理作意相

應生時者. 謂於5後時. 此聞所熏意識與彼

熏習久滅過去定無有體者. 謂經長時已

謝隔越. 決定無體. 云何復爲種子能生後

時如理作意相應之心者. 謂彼久滅現無有

體不能爲因. 此中聞熏習攝受彼種子不

下        欄

相應故者. 謂在世間意識之中故. 言此中

聞熏習者. 6依他言音正聞熏習. 攝受彼種

子者. 在意識中攝受出世淸淨. 種子不相

應故者. 謂彼所計不應理故. 云何可說此

從彼生

論曰. 復次云何一切種子. 異熟果識爲雜染

因. 復爲出世能對治. 彼淨心種子. 又出世心

昔未曾習故. 彼熏習決定應無. 旣無熏習

從何種生. 是故應答從最淸淨法界等流

正聞熏習種子所生

釋曰. 云何等者. 謂異熟識是所治因. 爲能治

因不應道理. 又出世心昔未曾習者. 謂先

未生故. 彼熏習決定應無者. 由此因故. 彼

出世心無有□習. 決定無疑. 從最淸淨法

界等流正聞熏習種子所生者. 爲顯法界

異聲聞等. 言最淸淨. 由佛世尊所證法界.

永斷煩惱所知障故. 從最淸淨法界所流

經等敎法. 名最淸淨法界等流. 無倒聽聞如

是經等故名正聞. 由此正聞所起熏習. 名

爲熏習. 或復正聞卽是熏習. 是故說名正聞

熏習. 卽此熏習相續住在阿賴耶識. 爲因能

起出世間心. 是故說言從最淸淨法界所

流正聞妨習種子所生

論曰. 此聞熏習爲是阿賴耶識自性. 爲非

阿賴耶識自性. 若是阿賴耶識自性. 云何是

彼對治種子. 若非阿賴耶識自性. 此聞熏習

種子所依云何可見. 乃至證得諸佛菩提. 此

聞熏習. 隨在一種所依轉處. 寄在異熟識

中. 與彼和合俱轉. 猶如水乳. 然非阿賴耶

經數:一五九七

經名:攝大乘論釋卷第三

頁數:三三四

上       欄

識. 是彼對治種子性故

釋曰. 此聞熏習爲是阿賴耶識自性爲非

阿賴耶識自性. 若爾何過. 若是阿賴耶識自

性. 云何卽爲阿賴耶識對治種子. 若非阿賴

耶識自性. 此聞熏習種子卽應別有所依. 乃

至證得諸佛菩提者. 謂乃至得諸法佛所證無

上菩提. 此聞熏習者. 卽是最淸淨法界等流

正聞熏習. 隨在一種所依轉處者. 謂隨在一

相續轉處. 寄在異熟識中與彼和合俱轉猶

如水乳者. 此聞熏習與異熟. 雖不同性

而寄識中. 猶如水乳和合俱轉. 然非阿賴

耶識等者. 雖復和合似一性轉. 然非卽是

阿賴耶識. 是能對治阿賴耶識. 種子性故

論曰. 此中依下品熏習成中品熏習. 依中

品熏習成上品熏習. 依聞思修多分修作.

得相應故

釋曰. 此中下中上品者. 應知依聞思修所成

慧說. 由彼一一有三種故. 復有別義. 聞所

成慧是下品. 思所成慧是中品. 修所成慧是

上品. 依聞思修多分修作得相應故者. 謂

依聞等數數猛利而修作故. 又於此中下

品爲因. 得成中品. 中品爲因得成上品.

論曰. 又此正聞熏習種子. 下中上品應知. 亦

是法身種子與阿賴耶識相違. 非阿賴耶識

所攝. 是出世間最淨法界等流性故. 雖是世

間. 而是出世心種子性. 又出世心雖未生時.

已能對治諸煩惱纏. 已能對治諸□惡趣. 已

作一切所有惡業朽壞對治. 又能隨順逢事

一切諸佛菩薩. 雖是世間. 應知初修業菩薩

中       欄

所得. 亦法身攝. 聲聞獨覺所得. 唯解脫身攝.

又此熏習非阿賴耶識. 是法身解脫身攝如

如熏習下中上品次第漸增. 如是如是異熟

果識次第漸減. 卽轉所依. 旣一切種所依轉

已. 卽異熟果識. 及一切種子. 無種子而轉.

一切種永斷

釋曰. 已能對治諸煩惱纏者. 謂是能斷增

上貪等現起轉因. 已能對治諸□惡趣者. 謂

若能斷諸煩惱纏. 卽能對治諸□惡趣. 已

作一切所有惡業朽壞對治者. 謂若雖有

順後受業應墮惡趣. 而能爲彼作朽壞因.

擧要言之此聞熏習能治一切過去未來現

在惡業. 又能隨順逢事一切諸佛菩薩者.

謂是當來迎事善友自身得因. 雖是世間

應知初修業菩薩所得亦法身攝者. 謂諸異

生菩薩名初修業菩薩. 亦是法身種子故. 說

亦法身攝. 聲聞獨覺所得唯解脫身攝者. 謂

聲聞等正聞熏習. 唯是解脫因. 唯得解脫身

不得法身故

論曰. 復次云何猶如水乳. 非阿賴耶識. 與

阿賴耶識同處俱轉. 而阿賴耶識一切種盡.

非阿賴耶識一切種增. 譬如於水鵝所飮

乳. 又如世間得離欲時. 非等引地熏習漸

減. 其等引地熏習漸增. 而得轉依

釋曰. 非阿賴耶識與阿賴耶識. 雖同處俱

轉. 而阿賴耶識盡. 非阿賴耶識在. 還卽以

前水乳和合. 鵝所飮時乳盡水在. 譬喩顯示.

又如世間得離欲時. 於一阿賴耶識中. 非

等引地煩惱熏習漸減. 其等引地善法熏習

下        欄

漸增. 而得轉依. 此中轉依當知亦爾

論曰. 又入滅定識不離身. 聖所說故. 此中

異熟識應成不離身. 非爲治此滅定生故

釋曰. 引入滅定識不離言. 爲成定有阿賴

耶識. 世尊說識不離身者. 除異熟識餘不

得成. 以滅定生對治轉識. 故觀此定爲

極寂靜

論曰. 又非出定此識復生. 由異熟識旣間

斷已. 離結相續無重生故

釋曰. 若執出定此識還生由此意故1識不

離身. 此不應理. 以從定出識不復生異

熟果識旣間斷已. 離結相續更託餘生. 無

重生故

論曰. 又若有執. 以意識故滅定有心. 此心

不成. 定不應成故. 所緣行相不可得故. 應

有善根相應過故. 不善無記不應理故. 應

有想受現行過[&FFFF]#. 觸可得故. 於三摩地

有功能故. 應有唯滅想過失故. 應有其

思信等善根現行過故. 拔彼能依令離所

依不應理故. 有譬喩故. 如非遍行此不

有故

釋曰. 又若有執以意識故滅定有心此心不

成者. 若有欲離前說自相阿賴耶識. 以餘

轉識滅定有心. 此不應理. 何以故. 定不應

成故. 未曾見心離心法故. 如餘心法想

受亦爾. 俱應不滅. 然此滅定俱滅所顯. 是

故應至定不應成. 若立唯有阿賴耶識. 則

無此過. 心靜住者爲治彼怨. 餘心心法故

生. 此定不爲對治不明了性阿賴耶識. 又

經數:一五九七

經名:攝大乘論釋卷第三

頁數:三三五

上      欄

此定內無有餘心. 何以故. 所緣行相不可

得故. 諸心心法相續不斷. 必不遠離所緣

行相. 此滅定中若有心者. 亦應不離所緣

行相. 然此1二種俱不可得. 是故此定無有

餘心. 若唯立有阿賴耶識無此妨難. 執受

所依之所顯故. 又此定中若有轉識. 此識必

有善等差別. 謂或是善. 或是不善. 或是無

記. 然此中識且非是善. 應有善根相應過

故. 此則相違亦非此識. 是自性善. 由此不

離善根相應. 成善性故. 由立定心是善性

故. 至所不欲與無貪等善根相應. 此不應

許與餘善心無差別故. 遍一切處應成此

過. 又於此中亦不得有不善無記. 不善無

記不應理故. 於離欲時. 諸不善根皆永斷

故. 不成不善亦非無記. 此定善故. 又不可

立此心是善. 應有想受現行過故. 若離善

根善心不有. 是故應至善根現行. 此中如

有善根現行. 想受亦爾. 應至現行無別因

故. 然不應理. 所治現行能治無故. 譬如貪

等正現行時. 不淨觀等決定無有. 又此定中

離阿賴耶識餘心不容有. 2必應有觸可

得過故. 如住餘定決無有疑. 謂餘定中

善根相應. 餘識轉時決定有觸. 以定所生輕

安爲相. 或順樂受. 或有隨順非苦樂受. 此

觸爲緣或生樂受. 或復生於非苦樂受. 何

以故. 於餘三摩地有此功能故. 於餘定

中見此二觸於生二受必有功能此亦應

爾. 無障因故. 觸爲緣受此中應至然不應

理. 何以故. 應有唯滅想過失故. 若許此觸

中       欄

爲緣生受. 於此定中唯應想滅. 然不應

許想受俱滅. 聖所說故. 又此定中若有餘

識. 必與其觸俱有相應. 此不應理. 何以

故. 若有觸者應有其思信等善根現行過

故. 若有其識觸相應轉. 必有與此俱生思

等. 聖所說故. 此中應至有思現行. 若此定

中有思現行造作善心. 必有信等善根現

行. 然不應許若有欲避如前所說種種過

失. 及阿□摩相違過失. 由但厭離諸心法

故. 唯拔心法. 於此定中唯立有心無有

心法. 此亦不然. 何以故. 拔彼能依令離所

依. 不應理故. 所依是心. 能依是心法. 所依

能依心與心法. 無始生死來更互不相離.

由此相引. 是故定應與無貪等善根相應.

若言此定及定方便. 與無貪等善根相違故.

於定中善根不轉. 唯善心轉. 此於餘處都

未曾見. 若於因時. 彼法相應等流果時. 亦

有相應故不應理. 又不應理. 有譬喩故.

謂世尊說. 諸身行滅. 諸語行滅. 諸意行滅. 此

中身行. 謂入出息. 其語行者. 謂尋與伺. 其

意行者. 謂思想等. 如尋伺滅語必不起. 意

亦如是. 若意行滅亦應不起. 若汝意謂. 如

身行滅安住定中. 身在不滅意亦如是. 雖

意行滅應在不滅. 此亦不然. 何以故. 如非

遍行此不有故. 如世尊說. 離身行外有身

住因. 所謂飮食命根識等. 由此唯無入息

出息. 而身安住. 意卽不爾. 離意行外更無

別因持心令住. 由此應至無意識故名

無心定. 異熟果識此中有故. 世尊說識不

下      欄

離於身. 卽從此識一切種子後出定時轉

識還生. 故知定有阿賴耶識

論曰. 又此定中 由意識故執有心者. 此心

是善不善無記. 皆不得成故不應理

釋曰. 已廣廢立滅定有心. 今當略顯第二

3頌義. 若有欲除阿賴耶識. 以意識故滅

定有心. 此心是善不善無記皆不得成故不

應理. 何以故. 此滅定是善性故. 具非不

善無記亦爾. 威儀工巧變化無記. 定不得

有. 若說此是異熟無記. 理卽應至阿賴耶

識. 除此更無第五無記. 又此定中心若是

善. 應無貪等善根相應. 染汚意滅唯善心在.

爾時善心所依所緣. 皆悉是有三事和合. 云

何此中不生其觸. 旣有其觸. 受等心法何

得不生. 如是滅定應不得成. 諸心心法皆

不滅故. 又若有執此定是善. 由心所引定前

方便. 能引善心力所引故定中善心非無貪

等善根相應. 又三和合若有堪能亦能生

受. 若三和合有堪能. 唯生其觸. 是故定

中雖有善心. 非無貪等善根相應. 亦無受

等. 此義不然. 方便善心旣無貪等善根相應.

從此所引等流果心. 何故不爾. 又從所依

拔除能依不應理故. 心與心法無始已來.

於一切時互不相離. 今拔能依令離所

從必不可得. 何以故. 有譬喩故. 謂於世

間從生至壞. 於一切時互不相離. 無有

道理. 拔除能依令離所依. 譬如大種與所

造色. 無有道理. 令其所造離於能造. 心法

亦爾. 不可令其離所依心. 是故於此無心

經數:一五九七

經名:攝大乘應釋卷第三

頁數:三三六

上         欄

定中. 無有心法. 但有善心不應道理. 若

有復謂. 1令拔能依令離所依. 雖不應

理. 然想及受能障此定. 於方便中厭患彼

故. 唯二不行餘法不爾. 亦得現行不應道

理. 何以故. 如非遍行此不有故. 非遍行者.

此中可滅. 二是遍行故不可滅. 遍行若滅

心亦隨滅. 無別因故. 是故此中言有心者.

是異熟識定非意識

論曰. 若復有執色心無間生. 是諸法種子此

不得成. 如前已說. 又從無色無想天沒. 滅

定等出不應道理. 又阿羅漢後心不成. 唯

可容有等無間緣

釋曰. 若復有執色心無間生. 是諸法種子者.

謂若有執前刹那色能爲種子. 後刹那色

因彼而生. 前識後識相望亦爾. 此前已破. 又

無色沒色復生時. 色久斷滅何有種子. 無想

天沒. 或復從於滅定等出. 心生時. 心久

斷滅何有心因. 若如是者. 諸阿羅漢終不

應得無餘涅槃. 色心兩因永無盡故. 前刹那

色望於後色. 前刹那識望於後識. 應知容

有等無間緣. 無有因緣

論曰. 如是若離一切種子異熟果識. 雜染淸

淨皆不得成. 是故成就如前所說相. 阿賴

耶識決定是有

釋曰. 由前所說無量道理. 是故成就阿賴耶

識決定是有

論曰. 此中三頌

菩薩於淨心    遠離於五識

無餘心轉依    云何汝當作

中       欄

若對治轉依    非斷故不成

果因無差別    於永斷成過

無種或無體    若許爲轉依

無彼二無故    轉依不應理

釋曰. 如住轉識轉依不成. 三頌顯示. 菩薩

於淨額者. 是於出世對治相應善意識義.

遠離於五識者. 謂此遠離眼等五識. 言無

餘者. 無善有漏雜染意識. 已擧淨心復擧

無餘. 爲欲遮遣善有漏識. 言心轉依云何

作者. 若汝信有阿賴耶識可作一切雜染

種子. 無種子義名心轉依. 若不爾者云何

當作. 若對治生名爲轉依. 此不應理. 何以

故. 若對治轉依非斷故. 不成雜染. 永斷故

名轉依. 非能對治卽是永斷. 由此但是永

斷因故. 若必爾者便至果因無差別過. 果是

永斷說名涅槃. 因是對治說名聖道. 若能對

治卽是永斷. 應至果因一體之過. □生對

治應卽涅槃. 無種或無體若許爲轉依者.

若於轉識作無種子. 或卽無體許爲轉依.

無彼二無故轉依不應理. 雜染轉識. 此定位

中不得有故. 亦無種子可令作無. 無二

可無而名轉依. 不應道理. 若決定有阿賴

耶識. 雜染轉識. 此定位中雖不得有. 而彼

種子一切住在阿賴耶識. 可能作其無種無

體. 由汝轉依不應道理. 故應信有阿賴

耶識

論曰. 復次此阿賴耶識差別云何. 略說應知.

或三種或四種. 此中三種者.  謂三種熏習差

別故. 一名言熏習差別. 二我見熏習差別. 三

下         欄

有支熏習差別. 四種者. 一引發差別. 二異熟

差別. 三緣相差別. 四相貌差別

釋曰. 如是已成立阿賴耶識. 今當顯此品

類差別. 於三種熏習差別中. 名言熏習差別

者. 謂眼名言熏習. 在異熟識中爲眼生因.

異熟生眼從彼生時. 用彼爲因. 還說名眼.

如是耳等一切名言差別亦爾. 我見熏習差

別者. 由染汚意薩迦耶見力故. 於阿賴耶

識中我執熏習生. 由此爲因. 謂自爲我異

我爲他. 各有差別. 有支熏習差別者. 由善

不善不動行力故. 於諸趣中流轉差別. 此

三如後所知相初當廣分別

論曰. 此中引發差別者. 謂新起熏習. 此若無

者. 行爲緣識. 取爲緣有. 應不得成

釋曰. 引發差別者. 謂能引發品類差別. 謂新

起熏習者. 謂彼最先所起熏習. 若此能引阿

賴耶識差別無者. 諸行生滅熏習成識. 由

取攝受生有現前. 此所作有應不得成. 能

有後生故名爲有. 此所說取或善不善是串

習果

論曰. 此中異熟差別者. 謂行有爲緣. 於諸

趣中異熟差別. 此若無者則無種子. 後有

諸法生應不成

釋曰. 異熟差別者. 謂行有爲緣. 於諸趣中

所引異熟. 若此所引阿賴耶識差別無者. 則

無有因. 後有諸法眼等色根. 此等異熟生

應不成. 當知此則是異熟果

論曰. 此中緣相差別者. 謂卽意中我執緣相.

此若無者. 染汚意中我執所緣應不得成

經數:一五九七

經名:攝大乘釋卷第四

頁數:三三七

上       欄

釋曰. 緣相差別者. 謂此阿賴耶識. 卽是染汚

意中能依我見我執緣相. 若此緣相阿賴耶

識差別無者. 染汚意中薩迦耶見爲因我執.

此所緣境應不得成. 當知此則是等流果

論曰. 此中相貌差別者. 謂卽此識有共相.

有不共相. 無受生種子相. 有受生種子相等

釋曰. 相貌差別有多品類. 謂於此中. 有共

相有不共相無受生種子相有受生種子相

等者. 是略標擧. 後當廣釋

論曰. 共相者. 謂器世間種子. 不共相者. 謂各

別內處種子. 共相卽是無受生種子. 不共相

卽是有受生種子. 對治生時. 唯不共相所對

治滅. 共相爲他分別所持. 但見淸淨. 如瑜

伽師. 於一物中. 種種勝解. 1眞種所見. 皆得

成立. 此中二頌

難斷難遍知    應知名共結

瑜伽者心異    由外相大故

淨者雖不滅    而於中見淨

又淸淨佛土    由佛見淸淨

復有別頌對前所引. 種種勝解種種所見皆

得成立

諸瑜伽師於一物        種種勝解各不同

種種所見皆得成        故知所取唯有識

此若無者. 諸器世間. 有情世間. 生起差別應

不得成

釋曰. 此中若阿賴耶識. 爲一切有情共器世

間因體. 卽是無受生種子. 若阿賴耶識. 爲不

共各別色等諸處因體. 卽是有受生種子. 若

離如是品類共相阿賴耶識. 一切有情共受

中      欄

用因. 諸器世間應不得成. 如是若離第二

不共阿賴耶識. 有情世間亦應不成. 由此

應如木石等生

論曰. 復有[&FFFF]#重相及輕安相. [&FFFF]#重相者. 謂煩

惱隨煩憐種子. 輕安相者. 謂有漏善法種子.

此若無者. 所感異熟無所堪能有所堪能.

所依差別盡不得成. 復有有受盡相無受

盡相. 有受盡相者. 謂已成熟異熟果善不善

種子. 無受盡相者. 謂名言熏習種子. 無始時

來種種戱論流轉種子故. 此若無者. 已作已

作善惡二業. 與果受盡應不得成. 又新名

言熏習生起. 應不得成. 復有譬喩相. 謂此

阿賴耶識. 幻炎夢□爲譬喩故. 此若無者.

由不實遍計種子故. [&FFFF]#倒緣相應不得成.

復有具足相不具足相. 謂諸具縛者. 名具足

相. 世間離欲者. 名損減相. 有學聲聞及諸菩

薩. 名一分永拔相. 阿羅漢獨覺及諸如來.

名煩惱障全永拔相. 及煩惱所知障全永拔

相. 如其所應. 此若無者. 如是次第雜染還

滅. 應鎭得成

釋曰. [&FFFF]#重相者. 謂所依中無堪能性. 輕安相

者. 謂所依中有堪能性. 若無有受盡相. 阿賴

耶識數數已作善惡二業與果受盡應不

得成. 無受盡相謂名言熏習種子者. 如名

言熏習差別中已說. 無始時來種種戱論流

轉種子故者. 謂無始時來共言說因故. 若

無如是阿賴耶識. 新起名言熏習生起. 應

不得成. 何以故. 若無舊熏習. 今名言亦無

故. 2若於世間本來無者. 本無今有不應道

下        欄

理. 譬喩相者. 如由所作幻等因故. 得有象

等[&FFFF]#倒緣相. 阿賴耶識亦復如是. 由所說譬

喩相. 不實遍計種子故. 有[&FFFF]#倒緣相. 此若無

者. [&FFFF]#倒生緣相應不得成

論曰. 何因緣故. 善不善法能感異熟. 其異熟

果無覆無記. 由異熟果無覆無記. 與善不

善互不相違. 善與不善互相違故. 若異熟

果善不善性. 雜染還滅應不得成. 是故異

熟識唯無覆無記

釋曰. 無覆無記者. 此中無染說名無覆. 卽無

染無記名無覆無記. 非如色界生煩惱不善

說爲無記. 若異熟果善不善性雜染還滅應

不得成者. 以從善更生善. 從不善更生

不善故. 則生死流轉無有邊際. 流轉雜染

通有漏善故

攝大乘論釋卷第*三

攝大乘論釋卷第3四

世親菩薩造

*三藏法師玄□奉  詔譯

所知相分第三之一

論曰. 已說所知依. 所知相復云何應見. 此

略有三種. 一依他起相. 二遍計所執相. 三圓

成實相

釋曰. 依所知相說如是言. 略者要也

論曰. 此中何者依他起相. 謂阿賴耶識爲種

子. 虛妄分別所攝諸識. 此復云何. 謂身. 身

經數:一五九七

經名:攝大乘論釋卷第四

頁數:三三八

上       欄

者. 受者識. 彼所受識. 彼能受識. 世識. 數

識. 處識. 言說識. 自他差別識. 善趣惡趣死生

識. 此中若身身者受者識彼所受識彼能受

識世識數識處識言說識. 此由名言熏習種

子. 若自他差別識. 此由我見熏習種子. 若

善趣惡趣死生識. 此由有支熏習種子. 由此

諸識. 一切界 趣雜染所攝. 依他起相虛妄分

別皆得顯現. 如此諸識. 皆具虛妄分別所

攝. 唯識爲性. 是無所有非眞實義. 顯現所

依. 如是名爲依他起相

釋曰. 虛妄分別所攝諸識者. 謂此諸識虛妄

分別以爲自性. 謂身身者受者識者. 身謂眼

等五界. 身者謂染汚意. 能受者. 謂意界. 彼所

受識者. 1謂色等六外界. 彼能受識者謂六識

界. 世識者. 謂生死相續不斷性. 數識者. 謂算

計性. 處識者. 謂器世間. 言說識者. 謂見聞覺

知四種言說. 如是諸識皆用所知依中所說.

名言熏習差別爲因. 自他差別識者. 謂依止

差別. 此用前說. 我見熏習差別爲因. 善趣

惡趣死生識者. 謂生死趣種種差別. 此由前

說. 有支熏習差別種子. 由此諸識者. 卽由

次前所說諸識. 一切界趣雜染所攝者. 謂墮

三界五趣雜. 是彼自性故名所攝. 依他起

相者. 謂依他起爲體虛妄分別皆得顯現. 如

此諸識皆是虛妄分別所攝唯識爲性者. 謂

此諸識皆是虛妄分別自性故名所攝. 是無

所有非眞實義顯現. 所依者. 謂無所有非眞

實義顯現所因. 非眞實故名無所有. 如所執

我. 無所有故名非眞實義者所取. 謂卽彼我

中         欄

實無所有. 似我顯現. 言所依者. 顯現所依.

是所因義. 此卽名爲依他起相

論曰. 此中何者遍計所執相. 謂於無義唯有

識中. 似義顯現

釋曰. 於無義者. 謂無所取如實無我. 唯有

識中者. 謂無實義似義識中. 如唯似我顯

現識中. 似義顯現勢. 似所取義相貌顯現. 如

實無我. 似我顯現

論曰. 此中何者圓成實相. 謂卽於彼依他起

相. 由似義相永無有性

釋曰. 於無所有. 非眞實義. 顯現因中. 由實

無有似義相現. 永無有性. 如似我相雖永

是無. 而無我有

論曰. 此中身身者受者識. 應知卽是眼等六

內界. 彼所受識. 應知卽是色等六外界. 彼能

受識. 應知卽是眼等六識界. 其餘諸識. 應

知是此諸識差別. 又此諸識皆唯有識. 都無

義故此中以何爲喩顯示. 應知夢等爲喩

顯示. 謂如夢中都無其義. 獨唯有識雖種

種色聲香味觸舍林地山似義影現. 而於此

中都無有義. 由此喩顯應隨了知. 一切時

處皆唯有識. 由此等言. 應知. 復有幻□

2鹿愛Ｃ眩等喩. 若於覺時一切時處皆如

夢等. 唯有識者如從夢覺. 便覺夢中皆唯

有識. 覺時何故不如是轉. 眞智覺時亦如

是轉. 如在夢中此覺不轉. 從夢覺時此覺

乃轉. 如是未得眞智覺時. 此覺不轉. 得

眞智覺此覺乃轉. 其有未得眞智覺者. 於

唯識中云何比知. 由敎及理應可比知. 此

下        欄

中敎者. 如十地經薄伽梵說如是3三界皆

唯有心. 又薄伽梵解深密經亦如是說. 謂彼

經中慈氏菩薩問世尊言. 諸三摩地所行影

像. 彼與此心. 當言有異. 當言無異. 佛告

慈氏. 當言無異. 何以故. 由彼影像唯是識

故. 我說識所緣唯識所現故. 世尊. 若三摩

地所行影像. 卽與此心無有異者. 云何此

心還取此心.  慈氏. 無有少法能取少法. 然

卽此心如是生時. 卽有如是影像顯現. 如

質爲緣覺還見本質. 而謂我今見於影像. 及

謂離質別有所見影像顯現. 此心亦爾. 如

是生時. 相似有異所見影現. 卽由此敎理

亦顯現. 所以者何. 於定心中隨所觀見. 諸

4靑瘀等所知影像. 一切無別*靑瘀等事. 但

見自心. 由此道理. 菩薩於其一切識中. 應

可比知皆唯有識無有境界. 又於如是

*靑瘀等中非憶持識見所緣境現前住故.

聞思所成二憶持識. 亦以過去爲所緣故.

所現影像得成唯識. 由此比量. 菩薩雖未

得眞智覺. 於唯識中應可比知

釋曰. 此唯有識由敎顯示. 如十地經言.

如是三界皆唯有心故. 解深密經中. 我說

識所緣唯識所現故者. 謂識所緣唯識所現

無別境義. 復擧識者. 顯我所說定識所行.

唯識所現無別有體. 然卽此心如是生時

者. 謂卽由此品類生時. 相似有異所見影現

者. 謂定所行相似離識. 別有所取分5明顯

現. 又於如是*靑瘀等中非憶持識見所

緣境現前住故者. 謂*靑瘀等是三摩地所行

經數:一五九七

經名:攝大乘論釋卷第四

頁數:三三九

上        欄

影像. 非憶持識. 由此不卽在彼方處. 如昔

所受還如是憶. 此住現前分明見故. 彼憶持

識所見暗昧. 此現前住所見分明. 若有復謂

如聞思慧. 由串習故鏡雖謝往. □作意時

如昔而生. 此亦爾者聞思兩慧境旣謝往. 現

無有體. 於無體中若更生時. 但識影現. 似

彼而生故. 聞思慧不緣謝往曾所受境. 是

故唯識由此彌彰. 所取義無理亦成就

論曰. 如是已說種種諸識. 如夢等喩. 卽於

此中眼識等識可成唯識. 眼等諸識旣是有

色亦唯有識云何可見. 此亦如前由敎及

理

釋曰. 眼識等識皆非有色. 可成唯識. 眼等

諸識旣是有色. 云何唯識. 此亦如前由敎及

理者. 此眼等識如前所引. 理敎顯示亦成

唯識

論曰. 若此諸識亦體是識. 何故乃似色性顯

現. 一類堅住相續而轉. 與[&FFFF]#倒等諸雜染法

爲依處故. 若不爾者. 於非義中起義[&FFFF]#

倒應不得有. 此若無者. 煩惱所知二障雜

染應不得有. 此若無者. 諸淸淨法亦應無

有. 是故諸識應如是轉. 此中有頌

亂相及亂體    應許爲色識

及與非色識    若無餘亦無

釋曰. 一類堅住相續轉者. 由相似故名爲

一類. 多時住故說名堅住. 諸有色識. 相似

多時相續而轉. [&FFFF]#倒等者. 卽是等取諸雜染

法與煩惱障及所知障爲因性故. 爲依處

者爲彼因性. 若彼諸識離如是轉. 於非義

中       欄

中起義心倒應不得有. 此若無者. 若煩

惱障諸雜染法. 若所知障諸雜染法應不得

有. 於此頌中顯如是義. 亂相亂體如其次

第. 許爲色識及非色識. 此中亂相卽是亂因.

色識爲體. 亂體卽是諸無色識. 色識亂因若

無有者. 非色識果亦應無有

論曰. 何故身身者受者識. 所受識能受識. 於

一切身中俱有和合轉. 能圓滿生受用所顯

故. 何故如說世等諸識差別而轉. 無始時來

生死流轉無斷絶故. 諸有情界無數量故.

諸器世界無數量故. 諸所作事展轉言說無

數量故. 1各別取受用差別無數量故. 諸

2愛非愛業果異熟受用差別無數量故. 所

受死生種種差別無數量故

釋曰. 爲令們身圓滿受用故. 身身者受者

三識. 一切身中許彼一時俱有和合. 一時轉

故說名俱有. 所顯故者是彼因性

論曰. 復次云何安立如是諸識成唯識性.

略由三相. 一由唯識無有義故. 二由二性

有相有見二識別故. 三由種種種種行相而

生起故. 所以者何. 此一切識無有義故得成

唯識. 有通見故得成二種. 若眼等識以色

等識爲相. 以眼識識爲見. 乃至以身識

識爲見若意識以一切眼爲最初. 法爲最

後諸識爲相. 以意識識爲見. 由此意識

有分別故. 似一切識而生起故. 此中有頌

唯識二種種    觀者意能入

由悟入唯心    彼亦能伏離

釋曰. 此中長行及頌顯示由三種相成立唯

下      欄

識. 於長行中. 由唯識者. 唯有識故一切

諸識皆唯有識. 由所識義無所有故. 由二

性者. 由於一識安立相見. 卽此一識一分

成相. 第二成見. 眼等諸識卽於二生安立

種種. 謂一識上如其所應. 一分變似種種相

生. 第二變似種種能取. 若就意識. 卽以一

切眼爲最初. 法爲最後. 諸識爲相. 意識識

爲見. 由此意識遍分別故. 似一切識而生

起故. 又於三中唯就意識以爲種種. 所取

境界不決定故. 其餘諸識境界決定. 又無分

別. 意識分別故唯於此安立第三種種相

見. 是故於此意識具足安立唯識. 於伽他

中能入唯識者. 悟入所取義永無有故. 能

入二者悟入此識. 有相見故. 能入種種者

悟入此識. 似種種相而生起故. 觀者意者

諸瑜伽師所有意趣. 問於何悟入. 答由悟

入唯心彼亦能伏離. 若能悟入唯有其心都

無有義. 是則於彼亦能伏離. 旣無所取義.

何有能取心. 說入二性及入種種. 皆爲成

立入唯識因. 餘義相似

論曰. 又於此中有一類師. 說一意識彼彼

依轉. 得彼彼名. 如意思業名身語業

釋曰. 一類菩薩欲令唯有一意識體. 彼復

次第安立顯示. 如意思業名身語業者. 如

一意思於身門轉. 得身業名. 於語門轉

得語業名. 然是意業. 意識亦爾. 雖復是一.

依眼轉時得眼識名. 如是乃至依身轉時

得身識名. 非離意識別有餘識. 唯除別

有阿賴耶識

經數:一五九七

經名:攝大乘論釋卷第四

頁數:三四○

上     欄

論曰. 又於一切所依轉時. 似種種相二影

像轉. 謂唯似義影像及分別影像. 又一切處

亦似所觸影像而轉. 有色界中卽此意識依

止身故. 如餘色根依止於身

釋曰. 或有難言. 眼等諸根無有分別. 是

故意識依彼轉時應無分別. 如染汚意爲

雜染依令雜染轉. 此亦應爾. 故次解言. 又

於一切所依轉時. 似種種相二影像轉. 謂

唯義影像及分別影像. 此中一切所依者. 謂

眼等所依. 似種種相二影像轉者. 謂唯似義

影像及分別影像二句解釋. 由此二句說. 唯

一識一分唯義影像顯現. 第二分別此義相

生. 是故前說無有過失. 又一切處亦1似所

觸所像而生. 謂有色處於定位中無五識

時. 在色身中內領受起. 如餘色根依止於

身者. 如餘眼等有色諸根依止於身. 由此

諸根依止隨故. 於自所依能起損益. 意識

亦爾. 依止身故應知於身能作變異. 復有

別義. 謂如身根依止於身. 若2有外緣所觸

現前. 身根便似所觸相起. 卽此起時. 於自

依身能作損益. 意識亦爾. 依止隨故似彼

所觸影像生時. 於所依身能作損益

論曰. 此中有頌

若遠行獨行    無身寐於窟

調此難調心    我說眞梵志

釋曰. 彼諸菩薩爲成此義. 引阿□摩伽他

爲證. 若遠行者. 能緣一切所緣境故. 言獨

行者. 無第二故. 言無身者. 遠離身故. 寐

於窟者. 於身窟中. 而居止故. 言調此者.

中        欄

作自在故. 難調心者. 性暴惡故

論曰. 又如經言. 如是五根所行境界意各能

受. 意爲彼依

釋曰. 復引餘敎證成此義. 如是五根所行

境界意各能受者. 諸根所行名爲境界. 如是

境界意各能受. 悉能分別一切法故. 一一各

各能領受故名各能受. 意爲彼依者. 是彼

諸根能生因故. 以意散亂彼不生故

論曰. 又如所說十二處中. 說六識身皆名

意處

釋曰. 復有聖敎能證此義. 謂六識身皆說

名噫. 無餘識名. 由六識身皆是意處聖所

說故. 是故得知唯有意識

論曰. 若處安立阿賴耶識識爲義識. 應知

此中餘一切識. 是其相識. 若意識識及所依

止. 是其見識. 由彼相識. 是此見識生緣相

故. 似義現時. 能作見識生依止事. 如是名

爲安立諸識成唯識性

釋曰. 於阿賴耶識亦得安立相見二識. 謂

阿賴耶識以彼意識及所依止爲其見識. 眼

等諸識爲其相識. 以一切法皆是識故. 由

彼相識勢. 謂眼等諸識. 是此見識生緣相

故者. 是見生因由所緣性名見生因. 似義

現時能作見識生依止事者. 能於彼見故

名見識. 卽此見識似義現時. 彼諸相識與意

見識. 能作相續不斷住因. 是故說名生依

止事

論曰. 諸義現前分別明而非是有. 云何可

知. 如世尊言. 若諸菩薩成就四法能隨悟

下       欄

入. 一切唯增都無有義. 一者成就相違識相

智. 如餓鬼傍生及諸天人. 同於一事. 見彼

所識有差別故. 二者成就無所緣識現可得

智. 如過去未來夢影緣中有所得故. 三者成

就應離功用無[&FFFF]#倒智. 如有義中能緣義識.

應無[&FFFF]#倒不由功用. 智眞實故. 四者成就

三種勝智隨轉妙智. 何等爲三. 一得心自

在一切菩薩得靜慮者. 隨勝解力諸義顯

現. 二得奢摩他修法觀者. □作意時. 諸義

顯現. 三已得無分別智者. 無分別智現在

前時. 一切諸義皆不顯現. 由此所說三種勝

智隨轉妙智. 及前所說三種因緣. 諸義無義

道理成就

釋曰. 相違識相智者. 謂能了知相違者識所

緣義相. 無所緣識現可得智者. 謂現見有雖

無所緣而識得生. 如過去等應離功用無

[&FFFF]#倒智者. 謂能了知若如是義. 如所顯現

卽是實有. 離起對治. 無[&FFFF]#倒智任運應成.

三種勝智隨轉妙智者. 謂能了知三種勝智.

境隨轉義. 得心自在者. 得心調順有所堪

能. 得靜慮者. 謂諸聲聞及獨覺等已得靜

慮. 隨勝解力諸義顯現者. 謂若願樂地成

其水如意則成. 火等亦爾. 得奢摩他者. 得

三摩地修法觀者. 於契經等策勤觀察. □

作意時3諸義顯現者. 隨於一義如如作意.

如是如是非一圓類境相顯現. 無分別智現

在前時. 一切諸義皆不顯現. 若如顯現

義卽如是實有. 應不得有無分別智. 無分

別智若是實有. 決定應許諸義皆無